open-index/open-wikipedia-markdown huggingface dataset:
Estadio Monumental

**Estadio Monumental Antonio Vespucio Liberti**, bedre kjent som **El Monumental de Nuñez** eller **River Plate stadion**, er et idrettsstadion som ligger i Núñezdistriktet av Buenos Aires i Argentina.  Det er hjemmebanen til fotballklubben River Plate og er oppkalt etter den tidligere klubb-presidenten Antonio Vespucio Liberti. El Monumental regnes for å være Argentinas nasjonalstadion.

Den første fotballkampen som ble spilt her, var mellom River Plate og *Peñarol* fra Uruguay den 25. mai 1938. Stadionet ble utvidet og sto ferdig til VM i fotball 1978 med en tilskuerkapasitet på 76&nbsp;600. Flere VM-kamper ble spilt her, inkludert finalen mellom  og  som argentinerne vant. For tiden kan 65&nbsp;645 tilskuere få plass på stadionet.

Stadionet benyttes for det meste til fotball, rugby og friidrett men det rommer også fasiliteter for tennis, basketball og andre idretter, samt boliger for unge fotballspillere, kinosal, museum med mere. I motsetning til de fleste andre stadioner i Buenos Aires er det rikelig med parkeringsplasser for biler her.

Det arrangeres også konserter her, og store stjerner som David Bowie, Paul McCartney, The Rolling Stones, AC/DC, Madonna, Bruce Springsteen, Eric Clapton, Kiss, Guns N' Roses, Michael Jackson, Roger Waters, Bob Dylan og U2, for å nevne noen, har spilt her.


File:Estadio Monumental 1970s.jpg
File:Estadio Monumental Mundial 78.jpg
File:RiverPlateStadium.jpg
File:Estadio Monumental.jpg


## Eksterne lenker
* Offisiell hjemmeside for Club Atlético River Plate 
* Club Atlético River Plates offisielle historie
* Historien om 'El Monumental'
* Historien om 'El Monumental' (skrevet av fans)
Ophonus rufibarbis

***Ophonus rufibarbis*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Ophonus rufibarbis*  finnes inesten hele  Europa, men er noe sjeldnere helt i sørvest. Den er utbredt i Nord-Amerika, Nord-Afrika og Asia.  Finnes i Norge.

## Utseende
*Ophonus rufibarbis*  er 6,2-9,5&nbsp;mm lang med en brunlig svart farge. Antenner og bein er lysere, brunlige, nesten gule.  Dekkvingene, brystskjoldet og oversiden av hodet (pannen) har fin kort hårbekledning. (Krever forstørrelse for å se). Brystskjoldet har en hjerteform fordi det bakerst smalner inn. Ikke sjelden, lever på moldrike lokaliteter med litt skygge, nær skog og busker. De kan påtreffes i små grupper med flere individer.

## Levevis
*Ophonus rufibarbis* er vanligvis nattaktiv og lever av planter. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Ophonus rufibarbis''  - bilde
* ''Ophonus rufibarbis''   - Ground Beetles of Ireland - engelskspråklig
* ''Ophonus rufibarbis''   - Fauna Europaea - engelskspråklig
* Norsk Entomologisk forening
Harpalus tardus

***Harpalus tardus*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Harpalus tardus*  finnes i hele Europa. Den er utbredt i Midtøsten og Asia. Finnes i Norge.

## Utseende
*Harpalus tardus* er 8,5-11&nbsp;mm lang og svart på farge.  Lårene (femora) er mørke, mens resten av beina og antennene er mer gul rødlige. Antennens fjerde og tredje ledd med  fine korte hår og noen lange hårbørster i spissen. Dekkvingene har fin kort hårbekledning langs kanten og bakerst. Brystskjoldet er bredt og mangler børsten, et stivt hår oppstående hår, ved bakhjørnet, og har rette sidekanter bakover, uten innsving. Det har ikke punktur, eller bare antydning til punktur (små fordypninger). (Krever forstørrelse for å se). Bakfotens første ledd (tars) er kortere enn sporen  i spissen av leggen (tibia).

## Levevis
*Harpalus tardus* er en ganske vanlig art, lever på lokaliteter med sandholdig grunn. Den er vanligvis nattaktiv og lever  planter.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Harpalus tardus'' - bilde
* ''Harpalus tardus'' – Database Carabidae of the World – engelskspråklig
* ''Harpalus tardus'' - Ground Beetles of Ireland - engelskspråklig
* ''Harpalus tardus'' - Fauna Europaea - engelskspråklig
* Norsk Entomologisk forening
Clivina

***Clivina*** er en slekt av billene i underfamilien graveløpere (Scaritinae) i familiegruppen løpebiller. Den eneste norske arten er graveløper.

## Systematisk inndeling
Oversikten har med de europeiske artene.   Systematikken følger Carabidae of the World.  

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[graveløpere]]** Scaritinae Bonelli, 1810
****** stamme Clivinini
******* slekten *Clivina* Latreille, 1802
******** underslekt *Clivina*
********* *[[Clivina collaris]]* (Herbst, 1784) – finnes i Norden
********* graveløper, *Clivina fossor* (Linnaeus, 1758) – finnes i Norge
********* *[[Clivina scripta]]* Putzeys 1846
********* *[[Clivina subterranea]]* Decou, Nitzu & Juberthie 1994
********* *[[Clivina ypsilon]]* Dejean & Boisduval 1829
******** underslekt *Reichardtula*
********* *[[Clivina laevifrons]]* Chaudoir 1842
********* *[[Clivina sicula]]* Baudi di Selve 1864
******** noen andre arter:
********* *[[Clivina bauri]]* Balkenohl, 2025
********* *[[Clivina berndjaegeri]]* Balkenohl, 2025
********* *[[Clivina bilobata]]* Balkenohl, 2025
********* *[[Clivina caputdepressa]]* Balkenohl, 2025
********* *[[Clivina caputopaca]]* Balkenohl, 2025
********* *[[Clivina circumopaca]]* Balkenohl, 2025
********* *[[Clivina circumreticulata]]* Balkenohl, 2025
********* *[[Clivina collaricrenata]]* Balkenohl, 2025
********* *[[Clivina convexaquadrata]]* Balkenohl, 2025
********* *[[Clivina depressa]]* Kult
********* *[[Clivina depressiformia]]* Balkenohl, 2025
********* *[[Clivina dilutureticulata]]* Balkenohl, 2025
********* *[[Clivina geiseri]]* Balkenohl, 2025
********* *[[Clivina gracilicornis]]* Balkenohl, 2025
********* *[[Clivina hartmanni]]* Balkenohl, 2025
********* *[[Clivina integra]]* Andrewes
********* *[[Clivina monticola]]* Andrewes
********* *[[Clivina neglecta]]* Balkenohl, 2025
********* *[[Clivina opacielytra]]* Balkenohl, 2025
********* *[[Clivina paris]]* Balkenohl, 2025
********* *[[Clivina passimpunctata]]* Balkenohl, 2025
********* *[[Clivina punctaticollis]]* Balkenohl, 2025
********* *[[Clivina quadrataconvexa]]* Balkenohl
********* *[[Clivina similata]]* Balkenohl, 2025
********* *[[Clivina spatulifigura]]* Balkenohl, 2025
********* *[[Clivina subdepressa]]* Kult
********* *[[Clivina trapezicollaris]]* Balkenohl, 2025
********* *[[Clivina tuberculifer]]* Balkenohl, 2025
********* *[[Clivina vigil]]* Darlington
********* *[[Clivina wallacei]]* Putzeys
********* *[[Clivina westwoodi]]* Putzeys

## Referanser


## Litteratur
* Bertram G. Rye. 1908. *Biller I. Løpebiller.* Danmarks Fauna Bind 3. G.E.C. GAD, København.

## Eksterne lenker
* 
* ''Clivina'' – Database Carabidae of the World – engelskspråklig
* ''Clivina'' - Fauna Europaea  - engelskspråklig
* Norsk Entomologisk forening
Dicheirotrichus cognatus

***Dicheirotrichus cognatus*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Dicheirotrichus cognatus*  finnes i  Europa nord for Alpene, men er vanligst lengst nord og øst. Den er utbredt i Nord-Amerika og Asia. Finnes i Norge, men har nordlig utbredelse i Norden, det vil si at den er vanligst lengst i nord.

## Utseende
*Dicheirotrichus cognatus*  er mellom 3.5-4.2&nbsp;mm lang.  Oversiden er mørk brun, brystskjoldet ofte lysere med en mørkere midtflekk. Dekkvingene er brunlig, nesten litt gule, med en langsgående mørkere flekk på hver av dekkvingene.  Dekkvingenes ytterste (langs siden) rille-mellomrom med fine lyse hår. (Sett fra siden, krever forstørrelse) Dekkvingene mangler den korte (avkortede) skutullar-rillen. Antennene med bare det første leddet (rotleddet) lysere.

## Levevis
*Dicheirotrichus cognatus* lever på fuktige enger og i skog. Under busker, blant løv og i mose. Den er vanligvis nattaktiv og lever som predator på andre dyr.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Dicheirotrichus cognatus'' - bilde
* ''Dicheirotrichus cognatus'' - Ground Beetles of Ireland - engelskspråklig
* ''Dicheirotrichus cognatus'' - Fauna Europaea - engelskspråklig
* Norsk entomologisk forening
Rose Bowl Arena

**Rose Bowl**, eller **Rose Bowl Arena**, også kalt **Rose Bowl Stadium**, er et stadion for amerikansk fotball i Pasadena utenfor Los Angeles i California i USA. Rose Bowl er en av arenaene som benyttes under de mange avsluttende kampene i Bowl Championship Series (*college football*). Den årlige *Rose Bowl Game* blir spilt her. Under VM i fotball 1994 ble stadionet benyttet til flere kamper, inkludert bronsefinalen og finalen. I tillegg ble det også benyttet under både de olympiske sommerleker i 1932 og i 1984. Byggingen var ferdig sommeren 1923, men den første kampen i amerikansk fotball ble spilt her allerede den 28. oktober 1922.

Tilskuerkapasiteten har gjennom tidene variert en del, da det stadig har blitt bygget på og blitt omstrukturert, men på det meste var det i tiden mellom 1972 og 1997 plass til 104 594 tilskuere. Kapasiteten er nå på litt over 90 000 tilskuere, og er det 11. største stadionet i USA. Super Bowl har også blitt arrangert her.

Rose Bowl er et av bare to stadioner i verden som har arrangert VM-finalen i fotball for både damer og herrer (Råsunda stadion i Stockholm i Sverige er den andre). Dame-finalen i 1999 ble sett av 90 185 tilskuere, noe som er rekord for damer uansett idrett. Tilskuerrekorden for herre-finalen i fotball innehas også av Rose Bowl, med 94 194 innenfor under finalen i 1994.

Stadionet benyttes også til konserter med store artister, og innehar flere tilskuerrekorder innen idrett- og musikkarrangementer.

## Referanser


## Eksterne lenker
* 
* Informasjon om Rose Bowl Stadium fra *Tournament of Roses*
* UCLA Bruins.com – den offisielle UCLA Bruins' hjemmeside med stadion-informasjon
* 3D-modell som brukes av Google Earth 
* terraserver.microsoft.com – Satellittfoto
Bradycellus ruficollis

***Bradycellus ruficollis*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Bradycellus ruficollis* finnes i nesten hele Europa, Nord-Afrika og Midtøsten. Den nordlige utbredelsen går sør i Skandinavia, og østover til Russland. Finnes i Norge.

## Utseende
*Bradycellus ruficollis* er 2,5-3,4&nbsp;mm lang, kroppen er litt kort, men samtidig høy og bred, sammenlignet med andre løpebiller. Oversiden er mørk, svart, brystskjoldet er noen ganger lysere, og med tydelige ansatte bakhjørner. Dekkvingene med en smal, men tydelig brunlig rød stripe langs midtsømmen. Kroppen er litt kort og virker derfor høy og bred, sammenlignet med andre løpebiller.  Antennene er helt lyse og gule, det fjerde og ofte også tredje ledd med  fine korte hår og en lang børste/børster i spissen. (Krever forstørrelse for å se).

## Levevis
*Bradycellus ruficollis* lever på tørre lokaliteter, vanligvis på lyngmarker. Den er vanligvis nattaktiv og lever som predator på andre dyr.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bradycellus ruficollis'' - bilde
* ''Bradycellus ruficollis'' – Database Carabidae of the World – engelskspråklig
* ''Bradycellus ruficollis'' - Ground Beetles of Ireland - engelskspråklig
* ''Bradycellus ruficollis'' - Fauna Europaea - engelskspråklig
* Norsk entomologisk forening
Qiaodong

**Qiaodong** kan være:
*Distriktet Qiaodong i byprefekturet Shijiazhuang i provinsen Hebei i Folkerepublikken Kina;
*Distriktet Qiaodong i byprefekturet Xingtai i provinsen Hebei i Kina;
*Distriktet Qiaodong i byprefekturet Zhangjiakou i provinsen Hebei i Kina.
Qiaodong (Xingtai)

**Qiaodong** (桥东区; pinyin: *Qiáodōng Qū*) er et bydistrikt i byprefekturet Xingtai i provinsen Hebei i Folkerepublikken Kina. Det har et areal på 37&nbsp;km², og 230&nbsp;000&nbsp;innbyggere. Det er administrativt sete for byprefekturet.
Agonum lugens

***Agonum lugens*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Agonum lugens* finnes i nesten hele Europa, men er noe sjeldnere i øst og i nord. Den er utbredt i Nord-Afrika og Asia.   Finnes ikke i Norge, men er registrert fra Sverige.

## Utseende
*Agonum lugens* er mellom 8,5-10&nbsp;mm lang, med en noe flatrykt kropp. Fargen er svart, matt eller kun svakt metallglinsende.  Dekkvingene tredje rille-mellomrom (fra midten / sømmen)  har vanligvis tre børstepunkt (stive hårbørster). Antennenes fjerde ledd med fine korte hår, hos noen arter også på det tredje leddet, og noen lange børster i spissen. (Krever forstørrelse for å se).  Brystskjoldet er smalere enn skuldrene (frampartiet av dekkvingene). Bakfotens første ledd (tars) er klart lengre enn sporen  i spissen av leggen (tibia).

## Levevis
*Agonum lugens* er vanligvis nattaktiv og lever som predator på andre dyr.  Den finnes langs innsjøer og langs vassdrag, på steder med sparsom vegetasjon.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Agonum lugens'' - Database Carabidae of the World - engelskspråklig
* ''Agonum lugens'' - Ground Beetles of Ireland - engelskspråklig
* ''Agonum lugens'' - Fauna Europaea - engelskspråklig
* Norsk Entomologisk forening
Joseph Zhu Huayu

**Joseph Zhu Huayu** (1918–2005) var en katolsk biskop i provinsen Anhui i Kina.
## Liv og virke
### Prest
Zhu Huayu begynte på presteseminar i Hebei og ble etter studiene presteviet i 1947. Han virket i den katolske kirke i provinsen Anhui som lærer på en kirkelig drevet skole og som sogneprest. 
### Biskop av Bengbu
Den 30. november 1986 ble han ordinert til biskop av Bengbu – uten pavelig mandat – av biskop Joseph Zong Huaide av Jinan. 

Han administrerte fra 1997 samtidig de vakante bispedømmer Anqing og Wuhu i samme provins. 

Da den «offisielle» katolske kirke i Kina i 2001 kombinerte Anhuis fire kirkedistrikter til ett, ved navn Anhui og med sete i Hefei, ble biskop Zhu dets biskop. Han hadde da imidlertid vært sengeliggende på sykehus siden året før, og forble pasient frem til sin død. Da talte bispedømmet ca. 56&nbsp;000 katolikker. (Det var til sammenligning da over én million protestanter der.)

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Joseph Zhu Huayu* (1997-1997) *1958
## Referanser
Agonum dolens

***Agonum dolens*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Agonum dolens* finnes i nesten hele Europa, men er sjeldnere i sør og vest. Den er utbredt østover i Asia.   Finnes i Norge.

## Utseende
*Agonum dolens*  er mellom 8–9&nbsp;mm lang. Kroppen er ensfarget, i metallisk farget. Dekkvingenes riller er tydelige særlig bak ved spissen og mer diffuse foran. Rillenes mellomrom er noe opphøyde.  Dekkvingene tredje rille-mellomrom (fra midten / sømmen)  har tre børstepunkt, små fordypninger med ett stivt oppstående hår.  Brystskjoldet er smalere enn skuldrene (frampartiet av dekkvingene) og har tydelige bakhjørner. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina har lysere lår (femora). Bakfotens første ledd (tars) er klart lengre enn sporen  i spissen av leggen (tibia).

## Levevis
*Agonum dolens* er vanligvis nattaktiv og lever som predator på andre dyr.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Agonum dolens'' – Database Carabidae of the World – engelskspråklig
* ''Agonum dolens'' – Fauna Europaea – engelskspråklig
* Norsk Entomologisk forening
Nissan stadion

**Nissan stadion** (japansk:), eller **Yokohama internasjonale stadion** (japansk: ) under FIFA-arrangementer, er et idrettsanlegg i Yokohama i Japan som ble åpnet i mars 1998. Det er hjemmebanen til fotballklubben Yokohama F. Marinos, som spiller i J-League, og er Japans største stadion med en tilskuerkapasitet på 72&nbsp;327.

Under VM i fotball 2002 ble totalt fire kamper spilt her, deriblant finalen mellom  og  den 30. juni, som Brasil vant 2&ndash;0.

International Stadium Yokohama har vært åstedet for noen av finalene i VM i fotball for klubblag siden 2003, først som Intercontinental Cup (*Toyota Cup*), og fra 2005 som FIFA Club World Cup.

## Referanser


## Eksterne lenker
*
Tiramisù

**Tiramisù** er en av de mest kjente italienske dessertene. Den består av savoiardi, på norsk ofte kalt fingerkjeks dynket i kaffe og/eller marsala og mascarpone-krem. Navnet tiramisù på italiensk betyr «trekk meg opp» (tirami su), uttales (tiramiso), en referanse til den oppkvikkende effekten av kaffe (koffein) og sukker. 

På trass av den utbredte oppfatningen at tiramisù opprinnelig ble til på 1970-tallet i byen Treviso i Veneto i den østlige delen av Nord-Italia, er denne teorien ikke korrekt, selv om Treviso trolig skal ha æra for å ha gjort denne desserten kjent. Det er nemlig dokumentert at tiramisù er en relativt ny oppfinnelse, og at den kommer fra regionen Friuli på grensa til Slovenia og Østerrike. I en restaurant i Pieris i provinsen Gorizia/Gurize/Gorica ble det servert allerede på 1940-tallet en dessert som i 1948 fikk navnet *tirime su* på friulisk. Selv om navnet i praksis var identisk, dreide det seg om en helt annen dessert, som inneholdt verken fingerkjeks, mascarpone eller kaffe, og som ble servert på stetteglass. Det er derimot dokumentert med en restaurantrekning fra 1959 og to meny fra 1963 og 1965 at den nåværende versjonen av desserten ble servert under navnet *tiramisù* (italiensk) eller *tirimi-su* (friulisk) på et hotell i Tolmezzo i Carnia (Udine). I 2017 føyde det italienske Ministeriet for landbruks-, ernærings- og skogbrukspolitikk tiramisù til den offisielle lista over tradisjonelle jordbruksprodukter og næringsmidler for regionen Friuli-Venezia Giulia. 

Flere andre, mindre sannsynlige teorier og myter om kakens opphav eksisterer. En av de mindre glamorøse men minst urealistiske er at desserten ble laget for å kunne gjenbruke kake som var blitt gammel og kaffe som var blitt kald. Andre historier sier at den ble oppfunnet på 1600-tallet, og raskt ble populær blant hoff-underholdere, som trengte å trekke seg opp i de korte pausene mellom opptredener. En annen er at den ble oppfunnet på 1800-tallet, på oppfordring av Camillo Cavour, Italias første statsminister, som trengte den ekstra energien for oppgaven å samle Italia (men på den tiden hørte Friuli, der tiramisù senere skulle bli oppfunnet, til Keiserdømmet Østerrike). 

## Referanser


## Kilder
*
*
*

## Eksterne lenker
*
Peter Zhang Shizhi

**Peter Zhang Shizhi** (1916–2005) var katolsk biskop av Mindong i Fujian.

## Liv og virke
### Bakgrunn
Zhang Shizhi ble født i den nordkinesiske provinsen Hebei, som omkranser Beijing. Hans foreldre døde da han var liten, og to katolske kvinner oppdro ham og førte ham til den katolske tro.

Han studerte ved juniorseminaret i Hebei 1933-1938, og underviste der i 1939. Han begynte de egentlige prestestudiene i ved seminaret i Beijing og var der 1940-1944. Men i 1945 beordret biskop Thomas Niu Huiqing av Yanggu (i provinsen Shandong) ham til det nordlige Fujian.

### Prest
Zhang ble presteviet i Fujian i 1947.

Zhang var bispedømmeadministrator av bispedømmet Funing i 27 år, 1958-1985. Under kulturrevolusjonen ble han sendt til et reform ved arbeid-landsbruk i Sør-Kina. Etter løslatelsen vendte han tilbake til Fujian, og klarte å få myndighetene til å tilbakeføre 50 kirkelige eiendommer som var blitt konfiskert.

### Biskop av Mindong (Xiapu)
Etter utnevnelse på ukjent dato i 1985, ble han den 30. november 1986, i en alder av 70 år, ordinert til biskop av Mindong (Xiapu, Funing) – uten pavelig mandat – av biskop Joseph Zong Huaide av Jinan. Bispevielsen fant sted i  Jesu Hjerte-kirken i Beijing. Han ble biskop av Mindong, som tilsvarer bispedømmet Funing (Xiapu). Hans innsettelse i embedet fant sted den 1. januar 1987.

Den 21. mai 1989 var han en av de medkonsekrerende biskoper - uten pavelig mandat - ved ordinasjonene av biskop Paul Jiang Taoran av Zhengding (uten pavelig mandat skjønt Vatikanet normaliserte hans forhold i 2008), og den «patriotiske» biskop Pius Jin Peixian av Shenyang. 

Han ble i 1990 dessuten valgt til leder for provinsen Fujans avdeling av den kinesiske patriotiske katolske forening.

Ved biskop Peter Zhang Shizhis død i en alder av 88 år den 5. august 2005 i Zhangzhuang i Xingtai var det 73&nbsp;000 katolikker i bispedømmet Mindong, både undergrunns- og «åpne» katolikker. Sterke spenninger bestod mellom gruppene.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Peter Zhang Shizhi* (1916-2005) *1986
## Referanser
Carabus problematicus

* *C. p. feroensis* 
* *C. p. gallicus* 
* *C. p. harcyniae* 
* *C. p. holdhausi* 
* *C. p. inflatus* 
* *C. p. islandicus* 
* *C. p. planiusculus* 
* *C. p. problematicus* 
* *C. p. relictus* 
* *C. p. strandi* 

***Carabus problematicus*** er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.

## Utbredelse
*Carabus problematicus* finnes i Europa, men er noe sjeldnere helt i sørøst.   Finnes i Norge, der den trolig er den vanligste jordløperen på fjellet.

## Utseende
*Carabus problematicus* er i mellom 18-30&nbsp;mm lang. Den har en mørk svart farge, men kan ha en fiolett eller blålig glans. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene mangler lengdestrimler, men kan ha rekker av groper eller være knudret (små forhøyninger).  Antennens tredje og fjerde ledd med en lang børste/børster i spissen, mens leddene ellers er bare (nakne)  og helt uten fine korte hår. (Krever forstørrelse for å se). 

## Levevis
*Carabus problematicus* er vanligvis nattaktiv og lever som predator på andre dyr. Den er tilknyttet skog og finnes også opp mot fjellet.  De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser


## Eksterne lenker
* 
* ''Carabus problematicus'' – Database Carabidae of the World – engelskspråklig
* ''Carabus problematicus'' - Ground Beetles of Ireland - engelskspråklig
* ''Carabus problematicus'' - Fauna Europaea - engelskspråklig
* Norsk Entomologisk forening
Harpalus laevipes

***Harpalus laevipes*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utbredelse
*Harpalus laevipes* finnes i nesten hele Europa, men er noe sjeldnere helt i sør. Den er utbredt i  Nord-Amerika og Asia.  Finnes i Norge.

## Utseende
*Harpalus laevipes* er 9,5-12&nbsp;mm lang og svart på farge. Hannen har av og til en blålig metallglans.  Lårene (femora) er rødlige, slik som resten av beinene. Antennens fjerde og tredje ledd med  fine korte hår og noen lange hårbørster i spissen. Dekkvingene har fin kort hårbekledning langs kanten og bakerst. I tredje rille mellomrom er det i bakerste halvdel minst to børstepunkt, en fordypning med et kort oppstående stivt hår.  Brystskjoldet er bredt og mangler børsten, et stivt hår oppstående hår, ved bakhjørnet, det har heller ikke punktur, eller kun en antydning til punktur. (Krever forstørrelse for å se). Bakfotens første ledd (tars) er kortere enn sporen  i spissen av leggen (tibia). Den ligner *[[Harpalus latus]]*, som er mer vanlig og er noe smalere, særlig over brystskjoldet.

## Levevis
*Harpalus laevipes* lever på steder med tørr grunn, ofte på grus, men også under busker og krattskog, delvis nedgravd i vissent løv og mose.  Den er vanligvis nattaktiv og lever som plantespiser.  Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Harpalus laevipes'' – Database Carabidae of the World – engelskspråklig
* ''Harpalus laevipes'' - Ground Beetles of Ireland - engelskspråklig
* ''Harpalus laevipes'' - Fauna Europaea - engelskspråklig
* Norsk Entomologisk forening
Badister bullatus

***Badister bullatus*** er en av billene i delgruppen (underfamilien) Licininae i familiegruppen løpebiller.   Systematikken følger Carabidae of the World.

## Utbredelse
*Badister bullatus* finnes i hele Europa og er utbredt østover i Asia.  Finnes i Norge.

## Utseende
*Badister bullatus*  varierer mye i størrelsen, og er mellom 5-6,5&nbsp;mm lang. Grunnfargen er mørk, men både brystskjoldet og dekkvingene er rødlig gul-brune store fargeflekker. Dekkvingene har hver en større mørk flekk ved midten og enda en mindre mørk flekk bakerst ved spissen.  Det siste leddet på maxillar-palpen er normalt utviklet.  Det andre antenneleddet er lite, antennens første ledd er over tre ganger så langt som det andre leddet. Antennens fjerde ledd med  fine korte hår og en lang børste/børster i spissen. (Krever forstørrelse for å se). Dekkvingenes mellomrom mellom lengderiller uten noen kornig punktur. Brystskjoldet har avrundede bakhjørner. Venstre kjeve er avrundet i spissen og litt innoverbøyd.

## Levevis
*Badister bullatus* er tilknyttet vann og vassdrag og lever under mose og vissent løv på lokaliteter med sparsom vegetasjon.  Den er vanligvis nattaktiv og lever som predator på andre dyr.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Badister bullatus'' – Database Carabidae of the World – engelskspråklig
* ''Badister bullatus'' - Ground Beetles of Ireland - engelskspråklig
* ''Badister bullatus'' - Fauna Europaea - engelskspråklig
* Norsk entomologisk forening
Trechus rubens

***Trechus rubens*** er en av billene i delgruppen (underfamilien) skyggeløpere (Trechinae) i familiegruppen løpebiller.   Systematikken følger Carabidae of the World.

## Utbredelse
*Trechus rubens* finnes i nesten hele Europa, men er sjeldnere i sør og vest. Den er utbredt østover i Asia.   Finnes i Norge.

## Utseende
*Trechus rubens* (Fabricius, 1792) er mellom 4,5-6,5&nbsp;millimeter lang. Brystskjoldet med tydelig bakhjørne. Dekkvingene har hver åtte riller. Delgruppe Trechina skiller seg ut fra de andre løpebillene, ved at lengderillen nærmest midten av dekkvingen, bakerst ved spissen, svinger og fortsetter opp i vingen, omtrent der femte lengderille er. Hos de andre løpebillene ender alltid rillene ved bakkanten av dekkvingen.  Vanlige i nord enn i sør. Lever i skog, ofte nær hogstfelt der den kan finnes i barkhauger, ofte dypt nedgravd, under greiner og lignende steder.

## Levevis
*Trechus rubens* er vanligvis nattaktiv og lever som predator på andre dyr. Om dagen ligger den gjemt undre steiner og røtter. Den lever langd innsjøer og vassdrag og i fjellet, på steder med noe sparsm vegetasjon.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Trechus rubens'' – Database Carabidae of the World – engelskspråklig
* ''Trechus rubens'' - Ground Beetles of Ireland - engelskspråklig
* ''Trechus rubens'' - Fauna Europaea - engelskspråklig
* Norsk entomologisk forening
Ḥ

**Ḥ** og **ḥ** (*[[H]]* med prikk under) er en bokstav som brukes i det berbiske latinske alfabetet, der den representerer en ustemt faryngal frikativ – [ħ]. Bokstaven brukes også i transkripsjonssystemer, der den representerer samme fonem, bl.a. ISO 233 for å transkribere det arabiske alfabetet, der den tilsvarer bokstaven ح‎, og ISO 259 for å transkribere hebraisk, der den tilsvarer bokstaven ח. I IAST representerer den visarga, en ustemt velar frikativ – [h], ettersom bokstaven h brukes for dens stemte motpart. I ISO 9 for å transkribere det kyrilliske alfabetet tilsvarer den һ.

I Unicode kodes ḥ som U+1E24 (&#X1E24;) og U+1E25 (&#X1E25;).
Estadio Cuauhtémoc

**Estadio Cuauhtémoc** er et fotballstadion i Puebla de Zaragoza i Mexico, ca. 110 kilometer øst for Mexico by. Det er hjemmebanen til Puebla FC, som er en av de eldste fotballklubbene i landet. Stadionet ble renovert og utvida i 2015, og har en tilskuerkapasitet på 51&nbsp;726, noe som gjør det til det fjerde største fotballstadionet i Mexico.

Under De olympiske sommerlekene i 1968 ble det spilt sju kamper i fotballturneringen her, og stadionet ble også benyttet under VM i fotball 1970 og i 1986. Blant annet bronsefinalen mellom  og  i 1986 ble spilt her.

Stadionet er oppkalt etter Cuauhtémoc, den siste stortaleren (tlatoani) i det aztekiske riket.

## Referanser


## Eksterne lenker
*
Estádio do Pacaembu

**Estádio Municipal Paulo Machado de Carvalho**, mest kjent som **Estádio do Pacaembu**, er et fotballstadion i São Paulo i Brasil. Det ble innviet 27. april 1940 av Brasils daværende president Getúlio Vargas, og hadde da en tilskuerkapasitet på 60&nbsp;000. Den nåværende kapasiteten er på 37&nbsp;952 tilskuere. Dette er hjemmebanen til Sport Club Corinthians Paulista.

Under VM i fotball 1950 ble stadionet benyttet til flere kamper, deriblant bronsefinalen mellom  og .

## Eksterne lenker
* Santos FC
* Pacaembu (på portugisisk)
* Templos do Futebol
* Innvielsen (på portugisisk)
Vietnams kvinnelandslag i fotball

**Vietnams kvinnelandslag i fotball** representerer Vietnam i internasjonal fotball. 

Vietnam har hatt en lang tradisjon for å ha komme på plassen bak de som kvalifiserer seg til semifinalen i Asiamesterskapet. Dette var Vietnams skjebne i de første fem mesterskap de deltok i. I Asiamesterskapet 2010 ble de imidlertid sist i sin gruppe etter tre tap, for Australia, Kina og Sør-Korea. Alle lagene i Vietnams gruppe var rangert klart foran dem på FIFA-rankingen, hvor Vietnam pr. mars 2010 ligger på 32.-plass og nummer 6 i Asia.
Vromonas

**Vromonas** (gresk: Βρόμωνας) er en øy i øygruppen Ekhinadene i Hellas. Øyen ligger øst for Ithaka og er ubebodd. 

## Eksterne lenker
* Vromonas på nettstedet GTP
**Kart og flyfoto**:
:* Detaljkart fra: Mapquest, Windows Live Local eller Google eller Yahoo! kart
:* Satellitt bilder: Google eller Microsofts virtuelle jordklode
Jane Hveding

**Jane Hveding**
(født 1. desember 1952)
er en norsk danser, koreograf og bildekunstner.

Hun er utdannet i pedagogikk ved Universitetet i Oslo (1972–74) og
dans/drama ved London College of Dance and Drama (1974–77).
Hun har koreografert for flere teatre og
etablert sitt eget Jane Hveding Danseproduksjon på Frysja (1992), et firma
som har utviklet rundt hundre verk.
Hun har vært lærer ved
Den Norske Operas ballettskole,
Norges idrettshøgskole,
Kunsthøgskolen i Oslo og
Fagerborg videregående skole.
Hennes malervirke innbefatter utdanning ved
Nydalen kunstskole (2006–08) og separatutstilling (2008).
## Premier
* Dansekritikerprisen 1991/92 for *Poems*
* Statens garantiinntekt for kunstnere 1994
* Oslo bys kulturstipend 2001
## Referanser
Strofadene

**Strofadene** (gresk: Στροφάδες; latin: *Strophades*) er en liten gresk øygruppe innenfor De joniske øyer utenfor vestkysten av Hellas.

Den består av to små øyer, **Stamfani** (Σταμφάνη, 1,18&nbsp;km²) og **Arpia** (Άρπυια 0,176&nbsp;km²), som ligger 45,5&nbsp;km sør-sørøst for Zakynthos og 50,3&nbsp;km fra Peloponnes. Administrativt er de en del av kommunen Zakynthos. Den største av dem, Stamfani, har et gammelt kloster i form av festning grunnet forsvarhensyn som ble bygget i 1241. Øyene hører til den gresk-ortodokse kirke og det er ikke lov med jakt på dem.

## Geografi
Det er mye fugler på øyene, som gulnebblire, spurvefugler og turtelduer. Øyene er begge svært flate, steinete og dekket av sparsommelig vegetasjon. Det høyeste punktet er bare 20 meter over havet. Det er ingen sandstrender på begge øyene, men de er kjent i Hellas for sin naturlige skjønnhet.

## Historie
Øyene har vært bebodd i mange år av munker som satte pris på deres fruktbarhet. De dyrket sitrusfrukter av alle slag. Klosteret for Guds hellig mor er datert til første halvdel av 1200-tallet.

Ettersom øyene et velegnet stoppested på vei til og fra for Afrika mer enn 1200 arter av trekkfugler, hadde den greske regjeringen en tid under planlegging å sette opp et marint naturreservat her. Øyene er i dag en del av den nasjonale maritime parken Zakynthos. De er beskyttet av Kystvakten og av nasjonalparkenes forvaltning.

## Strofadene i kulturen
Strofadene ble identifisert i gresk og romersk mytologi som bostedet til harpyene, en form for bevingede ånder eller stormgudinner. Vergil hevdet at disse vesenene fordrev trojanerne fra Strofadene. Øyene var også nevnt i Dantes *[[Den guddommelige komedie]]*, antagelig på grunn av Vergils henvisning. I tillegg også forbipasserende i kapittel 10 av François Rabelais' ''Femte bok om Pantagruel''.

I henhold til legenden refererer øyenes navn, Strofadene («omdreining»), til boreaderne, det vil si brødrene Zetes og Kalais, sønner av guden Boreas, nordavinden, og som seilte med argonautene. Zetes og Kalais berget Phineus fra harpyene. De lyktes å fordrive monstrene vekk, men ikke å drepe dem da regnbuens gudinne Iris hadde lovt Phineus at de bevingede vesenene ikke ville bli plaget på nytt. Zetes og Kalais snudde seg fra Strofadene ved Iris' vilje mens de fortsatte deres jakt på harpyene.

## Referanser


## Litteratur
* Arnold, Charles (red.) (2008): *Die Inseln des Mittelmeers. Ein einzigartiger und vollständiger Überblick*. 2. Auflage. marebuchverlag, Hamburg, ISBN 3866480962.

## Eksterne lenker
* 
* Viktige fugleområde i Hellas
Patrobus atrorufus

***Patrobus atrorufus*** er en av billene i delgruppen (underfamilien) skyggeløpere (Trechinae) i familiegruppen løpebiller.   Systematikken følger Carabidae of the World.

## Utbredelse
*Patrobus atrorufus* finnes i nesten hele Europa, men er sjeldnere i sør og vest. Den er utbredt østover i Asia.  Finnes i Norge, ganske almindelig.

## Utseende
*Patrobus atrorufus* er brunlig og mørk på farge og mellom 7,5-10&nbsp;millimeter lang.  Den kan ikke fly da flygevingene er dårlig utviklet. Antennens fjerde ledd med  fine korte hår og en lang børste/børster i spissen. (Krever forstørrelse for å se).  På hver side av hodet fra fasettøynene og bakover er en dyp fåre (fordypning). Hodet er sterkt innsnørt like bak øynene. Brystskjoldets bakhjørner rettvinklet.

## Levevis
*Patrobus atrorufus* er vanligvis nattaktiv og lever som predator på andre dyr. Den finnes på fuktige og skyggefulle steder, ofte der det er leire.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Patrobus atrorufus'' - BILDE - Photo catalog of the Central European Carabidae
* ''Patrobus atrorufus'' - Ground Beetles of Ireland - engelskspråklig
* ''Patrobus atrorufus'' - Fauna Europaea - engelskspråklig
* Norsk entomologisk forening
Gimnàstic de Tarragona

**Gimnàstic de Tarragona** er et spansk idrettslag i byen Tarragona i Catalonia. Klubbens fotballag spiller for tiden i *[[Segunda División]]* etter å ha rykket ned fra *[[La Liga]]* etter sesongen 2006-2007.

Fotballaget har siden 1972 spilt hjemmekampene sine på *[[Nou Estadi de Tarragona]]* som har plass til 14500 tilskuere. Klubben ble stiftet i 1886 og har derfor vært ansett som en av Spanias eldste fotballklubber, men idrettslaget startet ikke med fotball før i 1914. Utenom fotball driver klubben med tennis, bordtennis, basketball og futsal.

## Historie
Gimnàstic de Tarragona, populært kalt bare Nàstic, ble stiftet 1. mars 1886 av en gruppe på femten personer som møttes på *Café del Centro*. Som navnet tilsier ble klubben opprinnelig stiftet for å drive med gymnastikk. Senere kom også fekting, turmarsjgåing, boksing og sykling til. I 1914 overtok klubben et lokalt fotballag ved navn *Olympic*, og startet derved sitt eget fotballag. I januar 1918 debuterte klubben i *Championat de Catalunya*, hvor de i 1927 vant B-avdelingen.

Nàstic ble med i det spanske ligasystemet i 1943, i *[[Tercera Divición]]* og rykket raskt oppover i divisjonene, før de i 1947 nådde *La Liga*, den spanske toppdivisjonen. Sesongen 1947&ndash;48 endte de på 7.-plass, etter blant annet å ha blitt det første laget noensinne som slo Real Madrid på Santiago Bernabéu. Klubben er fortsatt den eneste som har klart dette i sitt første forsøk.

## Meritter
* *Catalonia Cup* 2007-08
* Andre divisjon B 1996-97
* Tredje Divisjon 1944-45, 1954-55, 1960-61, 1965-66, 1966-67, 1971-72, 1977-78
* Katalanske mestere 1926-27
* Andre divisjon B ligacup 1983-84
* *Ciutat de Lleida Trophy* 2003

### Sesonger per divisjon

* 4 sesonger i *La Liga*
* 13 sesonger i *Segunda División*
* 22 sesonger i *Segunda División B*
* 25 sesonger i *Tercera División*

## Referanser


## Eksterne lenker
*
Asiamesterskapet i fotball for kvinner

**Asiamesterskapet** ("AFC Women's Asian Cup") er et toårlig (av og til treårlig) mesterskap for å avgjøre hvilket kvinnelandslag som er Asias beste. Kina har vunnet åtte ganger, og er mestvinnende. Taiwan(under navnet Kina-Taipei) og Nord-Korea har vunnet tre ganger hver.

Før Oseania fikk et eget forbund, deltok New Zealand og Australia i Asiamesterskapet. Australia, New Zealand og Taiwan gikk over til Oseania-forbundet (OFC) i 1981. Taiwan kom tilbake i 1989. I 2006 fikk Australia godkjent overflyttingen til Asia, og arrangerte Asiamesterskapet det året (for første gang utenfor Asias geografiske grenser).

## Vinnere av Asiamesterskapet

## Se også
* Internasjonale landslagskonkurranser i fotball for kvinner
* Liste over kvinnelandslag i fotball
* Asiamesterskapet i fotball for menn

## Eksterne lenker
* Tabeller og resultater ved RSSSF.com
Anatman

**Anātman** (sanskrit, devanagari: अनात्मन्) eller **anattā** (pali) er et begrep som kan oversettes med «ikke-sjel». I buddhismen lærer man at mennesket ikke har noen fast sjel. Dette blir kalt anatman. 

Her skiller buddhismen seg fra hinduismen som har læren om atman, den individuelle sjel. Buddhismen sier at det vi tenker på som sjelen vår, bare er en opphopning av sansefornemmelser og sinnstilstander som hele tiden er i forandring. Mennesket står ikke over noen andre skapninger, men alt har like stor verdi og er gjensidig avhengig av hverandre, bortsett fra at mennesket har mulighet til å søke visdom.
Russian Tea Room

**Russian Tea Room** er en restaurant i New York City i USA, på adressen 150&nbsp;West&nbsp;57th&nbsp;Street mellom Carnegie Hall Tower og Metropolitan Tower.  

Russian Tea Room ble åpnet i 1927 av tidligere medlemmer av Matiinskijbaletten og ble et samlingssted for russiske flyktninger. Etterhvert ble det et av vannhullene for folk i underholdsningsbransjen i byen.
Death Knight

En «**death knight**» er en fiktiv figur som er med i flere videorollespill. Figuren ble først sett i *[[Dungeons & Dragons]]*.

*Death knight, et monster i *Dungeons & Dragons*
*Death Knight, en klasse i *[[World of Warcraft: Wrath of the Lich King]]*
**[[Death Knights of Krynn]]*, et videospill fra 1991
*Loran, en death knight i *World of Greyhawk*
*«Deathknight» er en tittel gitt i spillet *[[Exalted]]*.
Romerskolen

**Romerskolen** var en gruppe renessansekomponister som var aktive i Roma fra midten av 1500-tallet til et stykke inn på 1600-tallet, dvs i seinrenessansen og tidlig barokk.

Komponistene i Romerskolen skrev overveiende kirkemusikk og mange hadde direkte forbindelse med Vatikanet og det pavelige kapell, men var også aktive ved andre kirker. Stilistisk blir de ofte satt opp mot den venetianske skole, en samtidig musikkbevegelse som var langt mer fremtidsrettet.

Tyngdepunktet av komposisjonene lå på flerstemmig vokalmusikk med et rolig og flytende uttrykk i melodisk, harmonisk og rytmisk henseende, og man kan slik si at romerskolen var en fortsettelse og videreutvikling av den nederlandske polyfonien. 

Komponistene i den romerske skole skapte flerstemmig musikk til bruk i kirkene under begrensninger formulert av Trientkonsilet. Kriteriene var at teksten var lett forståelig og uttrykket var verdig. Parodimesser var utelukket.

## Komponister
Blant romerskolens mest kjente komponister er Giovanni Pierluigi da Palestrina, Tomás Luis de Victoria og Gregorio Allegri. 

Medlemmer av Romerskolen, inklusive noen som bare i perioder var aktive i Roma:

* Giovanni Pierluigi da Palestrina (ca 1525–1594)
* Tomás Luis de Victoria (1548–1611)
* Giovanni Animuccia (ca 1520–1571)
* Felice Anerio (ca 1564–1614)
* Giovanni Francesco Anerio (ca 1567–1630)
* Gregorio Allegri (1582–1652)
* Paolo Bellasio (1554–1594)
* Antonio Cifra (1584–1629)
* Domenico Allegri (ca 1585–1629)
* Marc'Antonio Ingegneri (ca 1545–1592)
* Giovanni Maria Nanino (1543–1607) 
* Emilio de' Cavalieri (ca 1560–1602)
* Annibale Stabile (ca 1535–1595)
* Giovanni Dragoni (ca 1540–1598)
* Francesco Soriano (ca 1548–1621)
* Paolo Quagliati (ca 1555–1628)
* Ruggiero Giovannelli (ca 1560–1625)
* Giovanni Bernardino Nanino (1560–1623)
* Stefano Landi (1586 eller 1587–1639)
* Virgilio Mazzocchi (1597–1646)
* Francesco Foggia (1604–1688)
* Annibale Zoilo (ca 1537–1592)
* Bartolomeo Roy (ca 1530–1599)
* Giovanni de Macque (ca 1550–1614)
* Johannes Matelart (før 1538–1607)
* Rinaldo del Mel (ca 1554–1598)
* Giacomo Carissimi (1605–1674)


## Se også
* Den venetianske skole
* Florentiner Camerata
* Musica reservata
Sandstrandfjorden

**Sandstrandfjorden** (noen ganger kalt *Sandfjorden*) er en fjord på Magerøya i Nordkapp kommune i Finnmark. Den ligger mellom Knivskjellodden og Kjerkeneset, lengst vest på nordsida av Magerøya. Fjorden har innløp mellom Tunes i vest og Store Bispen i øst. Den er rundt 2&nbsp;kilometer lang, og ved innløpet er den også 2&nbsp;kilometer bred.

Fjorden er svært grunn, mellom 3-7 meter.

Det er ingen bosetninger ved fjorden.

## Referanser